UE
Proiect
COMITETUL EXECUTIV
AL BĂNCII NAȚIONALE A MOLDOVEI
HOTĂRÂREA
nr. ___ din __ __________ 2026
[bookmark: _Hlk223617623]Privind implementarea legislației Uniunii Europene pentru cooperarea și schimbul de informații dintre autoritățile competente ale statului membru de origine și cele ale statului membru gazdă în contextul supravegherii instituțiilor de plată și a instituțiilor emitente de monedă electronică ce furnizează servicii de plată la nivel transfrontalier
În temeiul art. 5 alin. (1) lit. m) din Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr. 297-300, art.544), cu modificările ulterioare, art. 16 alin. (21) din Legea nr. 100/2017 cu privire la actele normative (Monitorul Oficial al Republicii Moldova, 2018, nr. 7-17, art. 34), cu modificările ulterioare, și Hotărârea Guvernului Republicii Moldova nr. 306/2025 cu privire la aprobarea Programului național de aderare a Republicii Moldova la Uniunea Europeană pentru anii 2025-2029 (Monitorul Oficial al Republicii Moldova, 2025, nr. 269-288, art. 319), cu modificările ulterioare, Comitetul executiv al Băncii Naționale a Moldovei 
HOTĂRĂȘTE:
1. Banca Națională a Moldovei, efectuează cooperarea și schimbul de informații cu autoritățile competente ale statului membru gazdă sau, după caz, ale statului membru de origine, în condițiile articolelor 2 - 8 din Regulamentul (UE) 2021/1722 al Parlamentului European și al Consiliului din 18 iunie 2021 în ceea ce privește standardele tehnice de reglementare care precizează cadrul pentru cooperarea și schimbul de informații dintre autoritățile competente ale statului membru de origine și cele ale statului membru gazdă în contextul supravegherii instituțiilor de plată și a instituțiilor emitente de monedă electronică ce furnizează servicii de plată la nivel transfrontalier (în continuare – Regulamentul (UE) 2021/1722).
2. Punctul unic de contact pentru primirea și transmiterea cererilor de cooperare și de schimb de informații, în conformitate cu articolul 4 din Regulamentul (UE) 2021/1722, este cutia poștală Supraveghere.PSP@bnm.md, publicată pe pagina oficială a Băncii Naționale a Moldovei.
3. Cererile de informații și răspunsurile comunicate între autoritățile competente în conformitate cu pct.1 se transmit în scris în limba română sau limba engleză.
4. Instituțiile de plată și instituțiile emitente de monedă electronică care au sediul social sau sediul central într-un alt stat membru și care au sucursale sau agenți în Republica Moldova vor prezenta Băncii Naționale a Moldovei informații și date anuale:
a)  prevăzute la art.10 alin.(1) din Regulamentul (UE) 2021/1722, în condițiile prevederilor alin.(2) și (3) din Regulamentul (UE) 2021/1722;
b)  prevăzute la art.11 alin.(1) din Regulamentul (UE) 2021/1722, în condițiile prevederilor alin.(2) și (3) din Regulamentul (UE) 2021/1722, pentru utilizatorii serviciilor de plată și/sau monedei electronice care nu acționează în calitate de consumatori.
5. În termen de 30 de zile de la data intrării în vigoare a prezentei hotărâri, Banca Națională a Moldovei va notifica Autoritatea Bancară Europeană cu privire la punctul unic de contact menționat la pct.2, limbile acceptate prevăzute la pct.3, cerințele de prezentare a rapoartelor periodice prevăzute la pct.4, de asemenea, va înștiința, în termen de 30 de zile de la data actualizării, cu privire la orice actualizare ulterioară referitoare la informațiile notificate.
6. Prezenta hotărâre intră în vigoare din data intrării în vigoare a Tratatului de aderare a Republicii Moldova la Uniunea Europeană.

















